**Broj: 12/23**

**Podgorica, 26. aprila 2023. godine**

**TUMAČENJE ČLANA 9 STAV 3 GRANSKOG KOLEKTIVNOG UGOVORA**

**ZA OBLAST UPRAVE I PRAVOSUĐA CRNE GORE**

**I)Članom 9 stav 3 Granskog kolektivnog ugovora za oblast uprave i pravosuđa propisano je sljedeće:**

***Koeficijenti za utvrđivanje zarade zaposlenih*** ***u fondovima, zavodima, agencijama, komisijama, javnim ustanovama i institucijama čiji je osnivač država ili lokalna uprava, čija zvanja nijesu utvrđena stavom 1 ovog člana, a na koje se neposredno ne primjenjuju odredbe drugog granskog kolektivnog ugovora, utvrđuju se u zavisnosti od nivoa kvalifikacije obrazovanja, složenosti poslova, odgovornosti i drugih elemenata bitnih za vrednovanje određenog posla, u okviru odgovarajućih koeficijenata iz stava 1 ovog člana.***

**Odredba člana 9 stav 3 Granskog kolektivnog ugovora za oblast uprave i pravosuđa ne može se tumačiti kao osnov za direktno utvrđivanje koeficijenata za utvrđivanje zarada za zaposlene u fondovima, zavodima, agencijama, komisijama, javnim ustanovama i institucijama čiji je osnivač država ili lokalna uprava, čija zvanja nijesu utvrđena stavom 1 ovog člana, a na koje se neposredno ne primjenjuju odredbe drugog granskog kolektivnog ugovora.**

**Naprotiv, utvrđivanje istih koeficijenata, vrši se putem kolektivnog ugovora ili drugog akta na koji saglasnost daje Vlada, uz prethodno pribavljeno mišljenje Ministarstva, shodno članu 24 Zakona o zaradama zaposlenih u javnom sektoru.**

**Stoga, u odnosu na utvrđivanje koeficijenata za zaposlene iz člana 9 stav 3 Granskog kolektivnog ugovora za oblast uprave i pravosuđa, kao i u odnosu na utvrđivanje koeficijenata za zarade zaposlenih u drugim organizacionim oblicima čiji je osnivač država ili lokalna lokalna uprava a koji smatraju da se koeficijenti za njihove zaposlene** **trebaju utvrditi u okviru odgovarajućih koeficijenata i zvanja iz člana 9 stav 1 Granskog kolektivnog ugovora za oblast uprave i pravosuđa, Odbor upućuje na Ministarstvo finansija.**

**PREDSJEDNIK ODBORA**

**Saša Šimun**